***Cities: Skylines II*** — камп’ютарная гульня у жанры горадабудаўнічага сімулятара, распрацаваная студыяй Colossal Order і выдадзеная Paradox Interactive. Гульня выйшла 24 кастрычніка 2023 года на платформах Windows, Xbox Series X/S і PlayStation 5. З’яўляецца працягам *Cities: Skylines* 2015.

Геймплэй
--------

Распрацоўнікі паведамілі, што ў гульцоў будуць шырокія магчымасці па развіцці горада, назваўшы *Cities: Skylines II* «самым рэалістычным горадабудаўнічым сімулятарам на абсалютна новым узроўні». Базавая версія гульні будзе падтрымліваць 150 фрагментаў мапы горада ў параўнанні з 81 фрагментам з першай часткі. Гульцам у *Cities: Skylines II* трэба будзе сутыкнуцца з рознымі выклікамі, сярод якіх ёсць град, нашэсце пацукоў, лясныя пажары і тарнада. Будучы прадстаўніком жанру пясочніца, *Cities: Skylines II* не мае выяўленых лінейнасці і канчатковай мэты, гулец будуе і развівае горад без часовых абмежаванняў.

Распрацоўка
-----------

У чэрвені 2023 года распрацоўнікі паказалі геймплэйны трэйлер і абвясцілі дату выхаду гульні — 24 кастрычніка 2023 года.

Тэхнічныя праблемы
------------------

На момант выхаду ў кастрычніку 2023 года ў гульні апынуліся сур’ёзныя праблемы з прадукцыйнасцю — яна «тармазіла» нават на моцных камп’ютарах верхняга цэнавага сегмента. Распрацоўнікі ведалі пра праблемы; для гульні былі абвешчаныя незвычайна высокія рэкамендуемыя сістэмныя патрабаванні — працэсар Intel i5-12600K або AMD Ryzen 7 5800X, 16 гігабайт аператыўнай памяці, відэакарта RTX 3080 або RX 6800XT таксама з 16 гігабайтамі памяці — і заяўлена, што гульня аптымізавана з разлікам на кадравую частату 30 кадраў у секунду замест стандартных для ПК-гульняў 60 кадраў у секунду. Colossal Order таксама прыйшлося абвяргаць чуткі пра «адмалёўку зубоў» — нібыта на прадукцыйнасць гульні ўплывае неабходнасць рэндэрынгу мадэляў людзей з мноствам дробных дэталяў, нават з зубамі ў роце, і ў гульні не быў належным чынам рэалізаваны прынцып узроўняў дэталізацыі, так што *Skylines II* быццам бы малюе тыя ж самыя дэталізаваныя мадэлі «з зубамі» нават на аддаленні ад камеры. Студыі прыйшлося выпусціць заяву «не, зубы персанажаў не ўплываюць на прадукцыйнасць колькі-небудзь значным чынам».

Аглядальнік PC Gamer Крыстафер Лівінгстан у рэцэнзіі на гульню пералічваў праблемы: выпадковыя падзенні частаты кадраў, падтармажванні і замінкі, а часам і поўныя завісанні гульні на некалькі секунд, а таксама візуальныя праблемы, напрыклад, раздражняльнае мігаценне ценяў на некаторых будынках. Рэцэнзент Polygon Кэмеран Канзелман скардзіўся, што яго даволі магутны камп’ютар кожны раз гудзе вентылятарамі так, «нібы гатовы паляцець у космас».

Заўвагі
-------

1. ↑  *Stewart, Marcus*. Cities: Skylines II Launches In October(нявызн.).  Game Informer (11 чэрвеня 2023).
2. ↑  Cities: Skylines 2 announced and launching later this year (англ.).  Eurogamer (6 сакавіка 2023). Архівавана з першакрыніцы 10 сакавіка 2023. Праверана 8 сакавіка 2023.
3. ↑  Cities Skylines 2 - Official Announcement Trailer (англ.).  IGN (6 сакавіка 2023). Архівавана з першакрыніцы 8 сакавіка 2023. Праверана 8 сакавіка 2023.
4. ↑  Paradox представила Cities: Skylines II — его назвали «самым реалистичным градостроительным симулятором» (руск.).  DTF (6 сакавіка 2023). Архівавана з першакрыніцы 8 сакавіка 2023. Праверана 8 сакавіка 2023.
5. ↑  Детали Cities: Skylines II из списка достижений: нашествие крыс, «зелёные» технологии и 150 фрагментов карты города (руск.).  3DNews (7 сакавіка 2023). Архівавана з першакрыніцы 8 сакавіка 2023. Праверана 8 сакавіка 2023.
6. ↑  *Гафнер, Ярослав*. Cities: Skylines 2 нацелилась на октябрь **(нявызн.)**. *Riot Pixels* (12 чэрвеня 2023). Праверана 13 чэрвеня 2023.
7. ↑  *Purdy, Kevin*. Cities: Skylines 2’s troubled launch, and why simulation games are freaking hard(нявызн.). *Ars Technica* (19 лістапада 2023). Праверана 21 лістапада 2023.
8. ↑  *Stanton, Rich*. Cities: Skylines 2 developer: 'Yes, our characters have teeth. No, the characters' teeth are not affecting performance' (англ.). *PC Gamer* (27 кастрычніка 2023). Праверана 21 лістапада 2023.
9. ↑  *Livingston, Christopher*. Cities: Skylines 2 review (англ.). *PC Gamer* (19 кастрычніка 2023). Праверана 21 лістапада 2023.
10. ↑  *Kunzelman, Cameron*. Cities: Skylines 2 does the brain good (англ.)  **(нявызн.)**?. *Polygon* (19 кастрычніка 2023). Праверана 21 лістапада 2023.

Спасылкі
--------

* Афіцыйны сайт гульні  (англ.) Сайт распрацоўшчыкаў гульні (англ.)